als_Latn dik_Latn sag_Latn
Shtohet interesi për turizmin kulturor, 40 % më shumë vizitorë ne kala dhe muze
Nga më herët0
Pasuritë kulturore të Shqipërisë kanë nisur të çmohen gjithnjë e më shumë nga të huajt, teksa shihet se numri i vizitorëve në qendrat kulturore muze dhe kala është rritur me 40 për qind vitin e kaluar sipas të dhënave të INSTAT.
Nga të dhënat mbi trashëgiminë kulturore, numri i vizitorëve në parqet arkeologjike, muze dhe kala është rritur respektivisht me 10,0 % më 2014, 17,0 % më 2015 dhe 40,0 % më 2016.
Të pasionuarit pas trashëgimisë kulturore që përbënin një pjesë të madhe të ofertës turistike në vendet e Lindjes se Mesme dhe Afrikë, për shkak të destabilizimit që ka e përfshirë këto rajone janë në kërkim të destinacioneve të reja. Vitin e fundit numri i turistëve në Shqipëri është shtuar shumë edhe për shkak të pasurisë që shfaqi Turqia vitin e kaluar.
Në themel të tureve agjencitë turistike kanë vënë atraksionet e natyrës dhe monumentet e kulturës, kalatë, amfiteatrin e Durrësit, Butrintin etj. që këtë vit kanë qenë më të populluara se kurrë.
Agjencitë turistike shprehen se Shqipëria mbetet një destinacion i pazbuluar i turistëve europiane në aspektin kulturor.
Rrallë gjen një vend tjetër në Europë që ofron qytetërim të shekujve VII-VIII para erës tonë me çmimet kaq të lira. Në këtë drejtim unik mbetet Butrinti, i cili është një qytet me arkitekturën e para erës sonë që vjen deri në ditët e sotshme pas asnjë ndërhyrje.
Apolonia dhe amfiteatri Durrësit janë po aq me histori se objektet e Romës së lashtë.
Por ashtu si edhe shumë sektorë edhe trashëgimia kulturore e vendit nuk është mirëmenaxhuar është dëmtuar nga ndërtimet pa leje dhe nuk është zhvilluar dhe marketuar për t’iu ofruar turistëve vlerat e vërteta që ato i mbartin.
/monitor.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ast_Latn